CELEX: 62022CN0100
Language: fi
Date: 2022-02-13 00:00:00
Title: Asia C-100/22 P: Valitus, jonka KY on tehnyt 13.2.2022 unionin yleisen tuomioistuimen (ensimmäinen jaosto) asiassa T-433/20, KY v. Euroopan unionin tuomioistuin, 1.12.2021 antamasta tuomiosta

20.6.2022   
            
            
               FI
            
            
               Euroopan unionin virallinen lehti
            
            
               C 237/25
            
         
      Valitus, jonka KY on tehnyt 13.2.2022 unionin yleisen tuomioistuimen (ensimmäinen jaosto) asiassa T-433/20, KY v. Euroopan unionin tuomioistuin, 1.12.2021 antamasta tuomiosta
      (Asia C-100/22 P)
      (2022/C 237/33)
      Oikeudenkäyntikieli: ranska
      
         Asianosaiset
      
      
         Valittaja: KY (edustajat: asianajajat N. Maes ja J.-N. Louis)
      
         Muu osapuoli: Euroopan unionin tuomioistuin
      
         Vaatimukset
      
      
                  —
               
               
                  Kumoamaan unionin yleisen tuomioistuimen asiassa T-433/20 1.12.2021 antaman tuomion
               
            
                  —
               
               
                  Antamaan uuden ratkaisun:
               
            
                  —
               
               
                  toteamaan, että kanne voidaan ottaa tutkittavaksi ja se on perusteltu
               
            
                  —
               
               
                  kumoamaan kantajan tekemän palautusvaatimuksen hylkäämistä koskevan päätöksen
               
            
                  —
               
               
                  Velvoittamaan muun osapuolen korvaamaan molempien tuomioistuinmenettelyjen oikeudenkäyntikulut.
               
            
         Oikeudelliset perusteet ja pääasialliset perustelut
      
      Valittaja väittää, että unionin yleinen tuomioistuin teki sen kumoamiskannetta tutkiessaan useita oikeudellisia virheitä, jotka aiheutuivat ensisijaisesti sekaannuksesta perusteetonta etua koskevan kanteen ja eläkeoikeuksien maksamista koskevien sääntöjen hypoteettisen riitauttamisen välillä.
      Ensimmäinen valitusperuste koskee oikeudellista virhettä siltä osin kuin unionin yleinen tuomioistuin katsoi, että perusteetonta etua koskeva lakiperusta on olemassa, sekä valituksenalaisen päätöksen perustelujen puuttumisen osalta.
      Toinen valitusperuste koskee unionin yleisen tuomioistuimen tekemää oikeudellista virhettä vähimmäistoimeentulon säännön soveltamisessa.
      Kolmas valitusperuste koskee oikeudellista virhettä siltä osin kuin unionin yleinen tuomioistuin katsoi, ettei etua ollut menetetty.
      Neljäs valitusperuste koskee unionin oikeuden rikkomista, koska unionin yleinen tuomioistuin jätti ottamatta huomioon oikeuskäytännön Barroso Truta ym. v. Euroopan unionin tuomioistuin (tuomio 18.9.2018, T-702/16 P, EU:T:2018:557, 104–106 kohta).